DIE REBELLIE VAN LAFRAS VERWEY is ’n tragikomedie, wat gebaseer is op die 1971-drama wat deur die oorlede skrywer en sy seun, Simon Barnard, verwerk is in ’n eietydse draaiboek. Dit vertel die verhaal van Lafras Verwey, ’n aardsverlore siel wat nooit die werklikheid rondom hom kon aanvaar nie. Hy werk in die Staatsdiens, maar hoor ander musiek in sy ore en droom drome oor ’n wonderlike toekoms. Hy sien homself as ’n sleutelfiguur in die voorbereiding van ’n groot rebellie wat die gesig van die wêreld sal verander. Wanneer hy Petra, ’n jong swanger vrou, onderdak neem, kry die rebellie vir hom nog groter betekenis. Ironies genoeg, begin sy gedroomde revolusie juis die nag wat die baba gebore word. Komedie, drama en elemente van fantasie, word verweef in ’n aangrypende storie, van ’n man wat kans sien om die onmoontlike aan te durf om sy droom, van ’n beter wêreld vir almal, te verwesenlik. Die rolprent is vervaardig deur geliefde aktrise en regisseur, Katinka Heyns en Genevieve Hofmeyr, onder leiding van opkomende filmmaker, Simon Barnard. Laasgenoemde maak ook sy debuut as regisseur van ’n vollengte speelfilm met dié boeiende verhaal, wat op 7 April 2017 landswyd deur Ster-Kinekor Entertainment uitgereik word.
Foto: Jennifer Wheatley
Een van ons span, Hubri Bruyn, het hierdie film se Premiere bygewoon in Randburg die 23ste Maart.
'n Boeiende storie met 'n diep geweefde kinderlikheid. Díe pure onskuldigheid vertolk deur die uitstekende akteur, Tobie Cronjé, was baie treffend.
Ons almal het so stukkie Lafras Verwey binne ons en die wat dit nie het nie, moet dit kry. Hy glo soos 'n kind en met diep oortuiging. Dit het my lank bygebly selfs toe die film 'n tydjie reeds verby was.
Die film het verskeie emosies in my wakker gemaak. 'n Gelag en hartseer ook.
Die film is geskik vir volwassenes, veral vir die wat die boek destyds in hulle skooljare as voorgeskrewe werk gehad het sal dit kan geniet!
As jy 'n goeie storie en akteurs se fantastiese rolspel en talent kan waardeer is hierdie fliek vir jou!
Lafras Verwey – Tobie Cronjé
Petra – Chantell Phillipus
Agent – Neels van Jaarsveld
Leon Nell – Albert Pretorius
Louw – Cobus Visser
Vervaardigers: Katinka Heyns en Genevieve Hofmeyr
Uitvoerende vervaardigers: Jan du Plessis, Theuns Eloff en Marvin Saven
Medevervaardigers: Karen Meiring en Astrid de Vos
Draaiboek: Chris en Simon Barnard
Regisseur: Simon Barnard
Premiere Fotos en inspirasie: deur Hubri Bruyn
#NasieInspirasie se doel is om sleepvoet-dromers te inspireer.
Waardeer jou eie uniekheid, gebruik jou talente en natuurlike gawes.
“‘n Klein vonk kan ‘n groot woud laat brand.”
Behind Two Jays
Liefde is Tuis - GOUD
Scars / Letsels
Klaredy op Kokkedoortjie